# Εγχειρίδιο Προσάρτησης δίσκων

## Εισαγωγή

### Προσάρτηση δίσκων

The Disk Mounter.

Η Προσάρτηση δίσκων σας επιτρέπει να προσαρτήσετε και να αποπροσαρτήσετε γρήγορα διάφορους τύπους συσκευών και συστημάτων αρχείων.

Για να λειτουργήσει σωστά η Προσάρτηση δίσκων, ο διαχειριστής του συστήματός σας πρέπει να τροποποιήσει το σύστημά σας κατάλληλα. Για περισσότερες πληροφορίες για τις απαραίτητες εργασίες διαχείρισης συστήματος, δείτε το

fstab

5.

### Για να προσθέσετε την προσάρτηση δίσκων στον πίνακα εφαρμογών

Για να προσθέσετε την Προσάρτηση δίσκων σε έναν πίνακα εφαρμογών, κάντε δεξί κλικ στον πίνακα εφαρμογών, μετά επιλέξτε Προσθήκη στον πίνακα εφαρμογών Επιλέξτε την Προσάρτηση δίσκων από τον διάλογο Προσθήκη στον πίνακα εφαρμογών, μετά κάντε κλικ στο Προσθήκη.

### Χειροκίνητη προσάρτηση και αποπροσάρτηση συστημάτων αρχείων

Πολλά συστήματα αρχείων σε συστήματα Linux και UNIX πρέπει να προσαρτηθούν και να αποπροσαρτηθούν χειροκίνητα.

Όταν ένα σύστημα αρχείων προσαρτηθεί, μπορείτε να διαβάσετε και να γράψετε σε αυτό. Όταν τελειώσετε την εργασία σε ένα σύστημα αρχείων, πρέπει να αποπροσαρτήσετε το σύστημα αρχείων.

Πρέπει να αποπροσαρτείτε αφαιρούμενους οδηγούς, όπως δισκέτες floppy και δίσκους Zip, πριν αφαιρέσετε το μέσο, επειδή τα συστήματα Linux και UNIX δεν γράφουν πάντα τις αλλαγές άμεσα. Τέτοια συστήματα συνήθως διατηρούν προσωρινά τα δεδομένα στη μνήμη πριν τα γράψουν στο δίσκο, στη διαδικασί βελτίωσης της ταχύτητας του συστήματος.

Διαμερίσματα σε σταθερά μέσα, όπως ο σκληρός σας δίσκος, προσαρτώνται αυτόματα όταν ο υπολογιστής σας εκκινεί, και αποπροσαρτώνται όταν ο υπολογιστής σβήνει. Τα αφαιρούμενα μέσα πρέπει να προσαρτώνται και να αποπροσαρτώνται χειροκίνητα, για παράδειγμα χρησιμοποιώντας την Προσάρτηση δίσκων.

Μερικά συστήματα μπορεί επίσης να προσαρτούν αυτόματα μερικά αφαιρούμενα μέσα (όπως τους δίσκους USB και IEEE1394), αυτές οι συσκευές εμφανίζονται στην Προσάρτηση δίσκων ώστε να μπορείτε να τις αποπροσαρτήσετε όταν τελειώσετε, και για να παρέχουν μια γραφική ειδοποίηση πως υπάρχουν.

## Χρήση

### Για να εμφανίσετε το όνομα και την κατάσταση προσάρτησης ενός μέσου

Για να εμφανίσετε το όνομα και την κατάσταση προσάρτησης ενός μέσου, μετακινήστε τον δείκτη του ποντικιού στο εικονίδιο μέσου στον πίνακα εφαρμογών. Μια υπόδειξη εμφανίζει το όνομα και την κατάσταση προσάρτησης του μέσου.

### Για να προσαρτήσετε, αποπροσαρτήσετε ή εξάγετε ένα μέσο

Για να προσαρτήσετε ένα μέσο, κάντε κλικ στο εικονίδιο του μέσου στον πίνακα εφαρμογών και μετά επιλέξτε την επιλογή Προσάρτηση μέσου.

Για να αποπροσαρτήσετε ένα μέσο, κάντε κλικ στο εικονίδιο του μέσου στον πίνακα εφαρμογών και μετά επιλέξτε την επιλογή Αποπροσάρτηση μέσου, ή αν η συσκευή είναι ένα μέσο CD-ROM, μπορεί να ονομάζεται Εξαγωγή μέσου

### Για να περιηγηθείτε στα περιεχόμενα ενός μέσου

Για να χρησιμοποιήσετε έναν διαχειριστή αρχείων ώστε να περιηγηθείτε στα περιεχόμενα ενός μέσου, κάντε κλικ στο εικονίδιο του μέσου στον πίνακα εφαρμογών, μετά επιλέξτε Άνοιγμα μέσου.

Μπορείτε να περιηγηθείτε στα περιεχόμενα μόνο ενός προσαρτημένου μέσου.